Here is a page extracted from Wikipedia that may contain CSS, HTML, and a lot of unformatted text.

Title: Layana
Content: Layana ye un municipio aragonés d'a provincia de Zaragoza, situato en a comarca de Cinco Villas y partiu chudicial d'Exeya d'os Caballers. Pende d'a Diocesi de Chaca, que pende de l'Archidiocesi de Pamplona.

A suya población ye de 114 habitants (2008), en una superficie de 3,69 km² y una densidat de población de 30,89 hab/km².

Etimolochía 
O suyo nombre gosa explicar-se como una adaptación de "la llana", sin parar cuenta sindembargo que en aragonés no se li diría asinas, sino la plana. En realidat, o suyo nombre se diz que ye un teonimo, derivando d'a diosa Diana d'a mitolochía romana; cal parar cuenta tamién que Layana se troba en un puesto a on proceso de romanización estió muit intenso y a on bi ha importants molimentos y chacimientos arqueolochicos d'orichen romano, como Os Banyals, o Mausoleu d'os Atilios (A Sinoga popularment) u o Sepulcre romano de Sadaba (l' Altar d'os Moros popularment). A evolución d'a palabra estaría asinas: Illa Diana --> Ladiana --> Layana, en evolución paralela a medium --> meyo u a radium --> rayo.

Cheografía 
Ye situato amán d'o río Riguel, afluent de l'Arba, a 486 metros d'altaria sobre o livel d'a mar, a una distancia de 105 km d'a ciudat de Zaragoza, a capital d'a suya provincia y d'Aragón.

Mugas 
O termin municipal de Layana muga a o norte con Uncastiello, a l'este con Uncastiello, a o sud con Sadaba y a l'ueste con Uncastiello.

Demografía

Administración

Reparto de concellers

Alcaldes

Molimentos 
 Ilesia, adedicata a Tomás Becket, un edificio d'estilo romanico d'o sieglo XII. Ye la Ilesia de Sant Tomás Becket de Layana, que ye la ilesia parroquial d'o lugar.
 Torre medieval, d'o sieglo XIII.

Fiestas 
 Romería ta Sant Marcos, 25 d'abril.
 Virchen, 15 d'agosto.
 Santo Tomás Becket, 29 d'aviento.

Referencias

Veyer tamién 
 Lista de municipios de Zaragoza.

Vinclos externos 
  Información de Layana en a web Comarca a comarca.

Localidaz d'a diocesi de Chaca en Cinco Villas